Lav et referat af nedenstående tekst:

Tekst:
Lige efter klokken 11 ser pensionist Ove Eriksen tre hætteklædte røvere med elefanthuer løbe ud fra Jyske Bank i Jernbanegade i Vrå. - Jeg så tre unge fyre suse af sted. De strøg gennem jernbanetunnelen over til Vestergade, hvor nogen i bil ventede på dem. De var alle klædt helt i sort, siger Ove Eriksen til TV2/NORD. Med en pistollignende genstand lykkes det for de tre røvere, at true sig til at få udleveret op imod 40.000 kroner. - Der er ikke mange spor at gå efter, men der bliver altid efterladt spor, så nu må efterforskningen gå sin gang, siger vicepolitiinspektør Jens Erik Poulsen fra Nordjyllands Politi i Hjørring. Signalementet af de tre røvere: A: 20-25 år, dansker, 180-190 cm, almindelig af bygning, bar sort elefanthue, grå nålestribet habitjakke, mørke joggingbukser og sorte Nike-sko. B: 18-20 år, dansker, ca. 170 cm, almindelig af bygning, bar sort elefanthue, mørk sweat shirt og sorte lærredssko. C: 18-20 år, asiatisk af udseende, 160-170 cm, almindelig bygning, bar sort elefanthue, mørk trøje og hvide lærredssko. Røverne har muligvis kastet gerningsvåbnet fra sig under flugten. Politiet har mandag eftermiddag ledt efter en smidt pistol i et beboelseskvarter i Vrå. Den mulige flugtbil leder man også fortsat efter. - I weekenden er der stjålet en rød Nissan Sunny i Hirtshals. Den har registreringsnummer UZ 34 105 og er måske røvernes flugtbil. Den er stadig ikke fundet. Så vil meget gerne have offentlighedens hjælp, siger Jens Erik Poulsen. Oplysninger i sagen til Nordjyllands Politi på tlf.nr. 1-1-4.

Referat:
Mandag formiddag blev personalet i Jyske Banks filial truet til at udlevere kontantbeholdningen --- OPDATERET KL. 15:59 -------